### כללי תכנית שת"פ ננו- ישראל גרמניה – שלב ב'

**כללי**

הרשות לחדשנות חתמה על הסכם לתכנית שת"פ במו"פ בתחום הננו עם משרד המחקר הגרמני במסגרתו תופעל תכנית דו-לאומית למחקר בנושא הננו. בשלב א' התארגנו קבוצות מחקר הכוללות מוסד מחקר ותאגיד תעשייתי מכול מדינה (ארבעה שותפים לפחות, שניים לפחות מכול מדינה) והגישו הצעות לביצוע פרויקטי מחקר. לקראת שלב ב' התכנסה ועדה מעורבת ישראלית גרמנית ובחרה בפרויקטי ה"ננו" שיעלו לשלב ב' הכולל הגשה תקציבית מלאה ויופעלו על ידי המדינות בשיתוף פעולה כאשר כל מדינה מממנת את השותפים מצדה.

### השיטה

שת"פ בין קבוצת מחקר במוסד מחקר בישראל, המבצעת מחקר יישומי מוכוון תעשייה, לבין קבוצת פיתוח בתאגיד תעשייתי ישראלי לבין קבוצה דומה מגרמניה במסגרת פרויקט משותף שמטרתו לקדם את הידע בתחום הננו לקראת אפליקציות בשוק.

### עקרונות

1. הצמדות לתכולת העבודה וההרכב שאושר בשלב א' הכולל פרויקט משותף, שחלקו יתבצע במוסד המחקר וחלקו בתאגיד התעשייתי. בסיומו אמורה התעשייה בכל צד לקלוט לחיקה את הטכנולוגיה שפותחה במסגרת הפרויקט.
2. תכולת הפרויקט בחברה תהיה רק זו הנדרשת לצורך פיתוח וקליטת הטכנולוגיה

מהאקדמיה בתחום הננו כתוספת פעילות לפעילות פיתוח המוצרים בחברה.

1. פרויקט שימצא זכאי לתמיכה יקבלו בגינו השותפים הישראליים מענק מהרשות לחדשנות בסך 66% במתכונת 'מגנטון' כאשר החברה הינה השותף הראשי והאקדמיה הינה שותף מלא המקבל תמיכה מלאה מהחברה בהתאם לחלק המאושר בתקציב.
2. על השותפים הישראלים להגיש טפסי הגשה ייעודיים הבנויים בדומה למסלול "מגנטון" (קיים קובץ תקציב חדש לידיעתכם) מקבלי המענק יהיו פטורים מתשלום תמלוגים בגינו.
3. על אף שההסכם לא נדרש בעת ההגשה, על הנהנים לוודא כי ייחתמו שני הסכמים לפני קבלת המימון :
	1. הסכם קבוצתי בין כלל השותפים הישראלים והגרמנים המסדיר את ניהול הקבוצה, קבלת ההחלטות, הסכמי שימוש בידע, יחסי הגומלין בין הגופים ואת החובות והזכויות של כל אחד כלפי שאר חברי הקבוצה.
	2. הסכם בין השותפים הישראלים, המסדיר את יחסי הגומלין בין הגופים ואת חובותיהם וזכויותיהם מול הרשות לחדשנות ובפרט הסדרת נושא השימוש בידע:
		1. הבעלות על הידע תהיה בידי המפתחים.
		2. לתאגיד התעשייתי זכות שימוש בידע בתנאים מוסכמים ומוצהרים.
4. משך הפרויקט יהיה זהה למוגדר בשלב א': 12 עד 36 חודשים.
5. תקציב הפרויקט לשותפים הישראליים עד 4 מיליון ₪ ( במונחי תקציב) לשני הגופים ולכל התקופה המבוקשת. יחד עם זאת יש להיות מתואמים עם תקציב השותפים בגרמניה (דהיינו התקציב הישראלי והתקציב הגרמני לכול פרויקט צריכים להיות דומים).
6. בשלב ב' על הצעה לכלול תכנית העבודה ותקציב מפורטים ובהתאם לפרטים שנמסרו בקדם ההצעה. הגשת ההצעות תתבצע במקביל וכהצעת פרויקט אחוד בשם זהה ולכל רשות מחקר, כאשר לכול שותף תקציב נפרד. על השותפים הישראלים להגיש את ההצעה הישראלית לתיבת המייל של זירת תשתיות טכנולוגיות : Tashtiot@innovationisrael.org.il

**הערות והארות כלליות**

1. מועד ההתחלה של הפרויקט יהיה לא לפני דצמבר 2017 ולא אחרי 3 חודשים מהחלטת הוועדה, אבל במועד זהה לכל השותפים.
2. כל ההנחיות לדיווח שפורטו בקובץ נהלי הרשות תקפים בפרויקטי "ננו" ויש לפעול על פיהם, לרבות עמידה בקבועי הזמן לביצוע העבודה ולתשלום.
3. מצופה מהחוקר הראשי באקדמיה, שלא לצאת לשבתון בתקופת הפעילות המבוקשת. יציאה ל"שבתון" עלולה להביא להפסקת הפעילות במיידי.
4. יחסי גומלין תעשייה – אקדמיה : הרשות מנהלת התחשבנות כספית נפרדת עם כל אחד מהשותפים. כול אחד מהשותפים אחראי להגשת הדוחות הכספיים שלו. הדוחות הטכניים יוגשו במשותף בצורה מאוחדת לגבי ההתקדמות בפרויקט, עמידה באבני דרך ובסיום הפרויקט. דוח הביניים מוגבל לעד 40% מכלל התקציב המאושר (כלומר, מומלץ להגיש דוחות רבעוניים בזמן).
5. הגשת תכנית שנה ב' וג' **-** בתום החודש העשירי של שנה א', יש להגיש דו"ח סטטוס מפורט ופרוט הבקשה לשנה ב' של הפרויקט. יש חשיבות לעמידה בלו"ז כדי לאפשר רצף בפעילויות בפרויקט. במידה וחל עיכוב בת"ע שנה א' ונותרו משימות ותקציב לא מנוצלים ניתן להאריך את שנה א' לביצוע המשימות, אולם כל הארכה כזו תקוזז משנה ב'. ככלים אלו יישומו לגבי שנה ב' וג' בהתאמה.
6. הנחיות לשותפים הגרמנים בהצעה ישלחו על ידי משרד המחקר וההכשרה הגרמנים ה BMBF

**ניהול הפרויקט**

**1.2 ניהול חשבונות**

שיטת ניהול החשבונות בתאגיד התעשייתי ובמוסד המחקר יהיה בהתאם לנוהלי הרשות לחדשנות לפרויקטים בקרן המחקר.

**1.3 הגשת דוחות**

אחת לרבעון יוגש דוח כספי.

נדגיש, שהדוחות צריכים לכלול את פעילויות מוסד המחקר והתאגיד כל אחד בנפרד ויוגשו על ידי כול ישות בנפרד – מועד ההגשה בתום כל רבעון.

דוח טכני מסכם ודוח ביצוע מסכם לשנת הפעילות תוך 90 יום מסיום תקופת ההתקשרות.

**1.4 שינויים**

 שינוי בהרכב התשומות של הפרויקט יתבצע פעם אחת בשנה ולא מאוחר מתום הרבעון Ш. את טופס השינויים יש להעביר לזירת תשתיות טכנולוגיות:

Tashtiot@innovationisrael.org.il

 נדגיש את הצורך להגיש את השינויים במתואם על ידי השותפים.

**1.5 סעיפי הוצאה מוכרים**

 עלויות עבודה : יוכרו כמוגדר בנהלי הרשות לחדשנות בקרן המחקר.

 ככלל מוכרים עובדים ישירים למחקר המועסקים לפחות 10% מזמנם.

 לאקדמיה: כל עובד מחויב בדיווח שעות אלקטרוני אלא אם כן הארגון קיבל אישור מיוחד לדיווח ידני. אנשי סגל ומלגאים לא מחויבים בדיווח שעות אלא בהודעה על נוכחות. יש לדווח על כלל העובדים במחקר בין אם מבוקש עבורם מימון או שהם ממומנים ממקורות אחרים.

שכר עבודה במוסדות המחקר

 - אנשי סגל ומלגאים פטורים מדיווח מפורט על שעות עבודה.

- איש סגל העובד במשרה מלאה יכול לדווח עד 30% תעסוקה

במצטבר על כל פעילויותיו הנתמכות על ידי משרד המדען הראשי.

- איש סגל שאינו מדווח שעות עבודה, אינו יכול להיות מתוגמל

בתכניות אחרות לרבות כיועץ.

- בתקופה בה איש הסגל שוהה בשבתון ו/או בתעסוקת קיץ מחוץ למוסד אין לדווח הוצאות שכר.

- מלגה מוכרת כהוצאת שכר עד לגובה של 6,000 שקלים לחודש למשרה מלאה.

 **הבהרה:** כל עוד הרכב כוח האדם והיקפו (בשנות אדם) תואם

את כתב האישור, אין צורך לקבל אישור על שינויים פרסונליים,

 ובלבד שמנהל המחקר לא מוחלף, ושהעובדים מועסקים בפרקי

 זמן סבירים למשימותיהם.

**חומרים וציוד מתכלה**

 כמוגדר בנהלי הרשות לחדשנות בקרן המחקר. בשנת 2017 20%.

 האקדמיה זכאית באופן חריג לקבל תקורה בשיעור הנ"ל גם על חומרים.

**ציוד למחקר**

 כמוגדר בנהלי לשכת המדען הראשי בקרן המחקר.

 ככלל, הוצאת פחת שנתית היא עד 33% מערך הציוד, לפי היקפי השימוש וזמן

 השימוש לטובת הפרויקט. נדגיש, שבקול "ננו" אין הכרה בציוד ייעודי כמקובל במאגדים.

**קבלני משנה**

כמוגדר בנהלי הרשות לחדשנות בקרן המחקר. ככלל לא מקובל לעשות שימוש בקב"מ בחו"ל – השותפים הגרמניים אינם נחשבים כקבלני משנה בחו"ל ולא ניתן להעביר אליהם כספים במסגרת הפרויקט.

 **שונות**

 כמוגדר בנהלי הרשות לחדשנות בקרן זירת צמיחה.